OpenLLM-France/wikimedia huggingface dataset:
# Bali (Rajasthan)

Bali (बाली) és una vila del Rajasthan (Índia) al districte de Pali. Està situada prop de les muntanyes Aravalli. Té una població (2001) de 18.194 habitants.
Bali fou capital d'un districte del principat de Jodhpur. El 1901 tenia 5.186 habitants. A la ciutat hi ha un fort, a uns 15 km al sud hi ha les ruïnes de l'antiga Hathundi o Hastikundim, que fou la primera seu dels rajputs rathor a Rajputana; una inscripció porta la data 997 i diu que la comarca estava governada per cinc rages rathor al segle x. Posteriorment va pertànyer als chauhans i finalment als ranes d'Udaipur o Mewar fins al segle xviii quan va passar a Jodhpur o Marwar. Junt amb el districte de Desuri (també a Jodhpur) formava la regió anomenada Godwar.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Euronics

Euronics és una multinacional de distribució d'electrodomèstics europea que nasqué el 1990 a Amsterdam. Agrupa unes 11.000 botigues que conformen el grup de compres més gran d'Europa i el segon en volum de vendes d'electrodomèstics. El 2012 estava a la segona posició en vendes entre els grups de minoristes internacionals, per darrere de Saturn i per davant de Dixons, Expert i Darty. El 2012 incorporà botigues de Turquia i Portugal i el 2013 un total de 477 punts de venda espanyols.

## Referències

* ↑ Euronics International. «Europe's largest buying group for consumer electronics». Euronics.com. Euronics. Arxivat de l'original el 27 de febrer 2014. [Consulta: 2 juny 2014].
* ↑ Redacció «Euronics steigert Jahresumsatz». ChannelObserver, 08-10-2013 [Consulta: 2 juny 2014].
* ↑ Sereno, Eva «“Debemos convertirnos en auténtica cadena de tiendas”». El Economista, 25-02-2013 [Consulta: 2 juny 2014].

## Enllaços externs

* Euronics Europa
* Euronics Espanya
# Alto Molócuè

Alto Molócuè és un municipi de Moçambic, situat a la província de Zambézia. En 2007 comptava amb una població de 42.200 habitants. Havia format part del districte d'Alto Molócuè.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
# Colònia Galobard

La Colònia Galobard és una antiga colònia industrial que forma una petita entitat de població dins el terme municipal de Navarcles, a la comarca catalana del Bages. Es va construir al costat del mas Galobard i va començar el seu funcionament l'any 1866. Fins a l'any 1927 havia pertangut al terme municipal de Calders, al Moianès. Estava situada a l'extrem de ponent del terme calderí, a prop del límit amb Navarcles, i actualment és a l'extrem del terme de Navarcles, al límit amb Calders.

## Descripció

Durant les primeres dècades, la fàbrica tèxtil estava formada per dues naus, una de 78 m de llarg i l'altra de 35,5 m. A finals del segle xix la fàbrica del Galobard va esdevenir una colònia amb més de 200 treballadors. Es va comprar un molí del segle xvii que estava a prop de la fàbrica i que pertanyia a la família Solervicens i s'hi van construir pisos per als treballadors. La colònia estava formada per 50 pisos per als treballadors, escola, botiga, barberia, cafè, menjador per a les noies treballadores que no eren de la colònia i torre de l'amo. Durant el s.XX es van fer diverses ampliacions a la fàbrica, amb la construcció de dues noves naus.
En el cens del 2006 tenia 24 habitants.

## Història

El 1858 l'amo del mas Galobard va donar uns terrenys al seu fill, Valentí Galobard, casat amb Ignàsia Burés i Arderiu, filla de l'amo de la fàbrica Burés, amb l'objectiu que hi construís una fàbrica de teixits. A final del segle xix el conjunt ja era una colònia industrial amb pisos per als treballadors i diversos serveis. La fàbrica es va construir el 1866, al costat del mas. A finals del segle xix va esdevenir una colònia, amb més de dos-cents treballadors i s'hi van construir 50 pisos. Actualment la colònia ha desaparegut com a tal i només hi ha uns quanta habitatges ocupats per treballadors.
L'última empresa que hi va estar establerta va ser Torval Medica, dedicada a productes tèxtils per al sector sanitari, la qual va tancar el 2015. A principis de 2017 es va projectar la rehabilitació de l'antiga colònia, amb l'acondicionament de l'antiga fàbrica, la utilització de les quatre naus i la recuperació dels antics habitatges, que havien arribat a un estat de total abandó, gràcies a l'adquisició de les instal·lacions per part d'una empresa d'alimentació, amb la finalitat d'ampliar la producció.

## Referències

* ↑ «Millora del salt d'aigua de la fàbrica del Galobart (08-1916)». Navarcles: notícies aparegudes en diaris i revistes antigues. [Consulta: 7 octubre 2014].
* ↑ Serra i Sellarés, Francesc. Els ponts de Navarcles. Navarcles: Ajuntament de Navarcles, 1996, p. 10 (Quaderns de Navarcles; 1).
* 1 2 Serra, Rosa; Casals, Lluís (fotografies). Colònies Tèxtils de Catalunya. Barcelona: Angle Editorial i Caixa de Manresa, 2000, p. 295. ISBN 8488811594.
* ↑ Ferrer i Alòs, Llorenç. Les fàbriques de riu de Navarcles. Manresa: Centre d'Estudis del Bages, 1994, p. 37-42 (Quaderns; 7). ISBN 8487618170.
* 1 2 Oliveras, Carmina «Projecten rehabilitar l'antiga colònia Galobard de Navarcles». El Punt Avui, 13025, 12-01-2017, pàg. 20.

## Enllaços externs

* La Colònia Galobard en el seu entorn, a l'Institut Cartogràfic de Catalunya
# A-League (Estats Units)

* No s'ha de confondre amb A-League.
La A-League fou una competició futbolística professional disputada per clubs dels Estats Units i el Canadà que estigué activa entre 1995 i 2004.
Es creà com la reestructuració de l'existent American Professional Soccer League l'any 1995. A partir de 1996, amb la creació de la Major League Soccer (MLS) passà a ser la segona divisió nacional, ingressant el 1997 a la USISL.

## Historial
### Campions finals

Fonts:
* 1995: Seattle Sounders
* 1996: Seattle Sounders
* 1997: Milwaukee Rampage
* 1998: Rochester Raging Rhinos
* 1999: Minnesota Thunder
* 2000: Rochester Raging Rhinos
* 2001: Rochester Raging Rhinos
* 2002: Milwaukee Rampage
* 2003: Charleston Battery
* 2004: Montreal Impact

### Temporada regular

* 1995: Montreal Impact
* 1996: Montreal Impact
* 1997: Montreal Impact
* 1998: Rochester Raging Rhinos
* 1999: Rochester Raging Rhinos
* 2000: Minnesota Thunder
* 2001: Richmond Kickers
* 2002: Seattle Sounders
* 2003: Milwaukee Wave United
* 2004: Portland Timbers

## Referències

* ↑ «The Year in American Soccer – 1995». Arxivat de l'original el 2009-08-05. [Consulta: 30 març 2019].
* ↑ «The Year in American Soccer – 1996». Arxivat de l'original el 2009-08-05. [Consulta: 30 març 2019].
* ↑ «USA - List of League Champions (leaguewise)». RSSSF. [Consulta: 9 febrer 2019].
# Candor

«Candor» té aquests significats:
* Estats Units:
** Candor (Carolina del Nord)
** Candor (Nova York)
* França: Candor (Oise), municipi del departament de l'Oise
# El crimen de Pepe Conde

El crimen de Pepe Conde és una pel·lícula espanyola de 1946 dirigida per José López Rubio.

## Sinopsi

Un infeliç, Pepe Conde, és enganyat per un marquès ociós i bromista que contracta a un il·lusionista perquè es faci passar pel diable que compra la seva ànima.

## Premis
### Segona edició de les Medalles del Cercle d'Escriptors Cinematogràfics]

| Categoria | Nominats | Resultat |
| Millor argument original | José López Rubio | Guanyador |

## Referències

* ↑ Fitxa imdb
* ↑ Fitxa filmaffinity
* ↑ Círculo de Escritores Cinematográficos. 1945-1975. Madrid: Imprenta del MIT, 1975, p. 91. ISBN 84-500-6968-8.
# Estanys del Matà

Els estanys del Matà (també coneguts com a Arrossars del Matar i Estanys del Matar) són una zona humida d'origen artificial que ocupa una superfície aproximada de 91 hectàrees d'antics arrossars (arrossars del Matar) als termes municipals de Castelló d'Empúries i Sant Pere Pescador.
L'espai queda actualment inundat mitjançant bombeig (des del canal de reg o des d'un pou segons disponibilitat hídrica) procurant mantenir uns nivells òptims per a les poblacions d'aus aquàtiques que freqüenten l'espai.
Referent a la vegetació destaquen els canyissars i també els herbassars i els poblaments de jonques (Scirpus spp.). S'hi detecta també la presència de la balca (Typha angustifolia) i el lliri groc (Iris pseudacorus). El més destacat de la vegetació present a l'espai és la gestió que s'hi du a terme. Es tracta de la pastura de l'espai amb cavalls de la Camarga, especialment adaptats per aquest tipus d'hàbitats. Aquesta pastura evita l'excessiva extensió del canyissar i permet la presència d'espais oberts. Els cavalls es troben tancats a l'espai i ocupen de manera rotativa tot el conjunt de parcel·les del matà segons convingui. Hi és present l'hàbitat d'interès comunitari 1410 Prats i jonqueres halòfils mediterranis (Juncetalia maritimi).
Pel que fa a la fauna, l'espai destaca especialment per les espècies ornitològiques. Hi sedimenten moltes aus aquàtiques (hi ha una presència regular de fins a 32 espècies limícoles) que abunden especialment a la primavera, quan l'espai es converteix en un autèntic hot-spot. Aquests antics arrossars s'han convertit actualment en una zona de gran interès per a la cria del camesllargues (Himantopus himantopus), ja que acullen una part substancial de les parelles que crien al Parc, aproximadament un 70%. També hi crien la polla blava (Porphyrio porphyrio), el corriol petit (Charadrius dubius) o la fotja (Fulica atra). Aquesta zona també és rellevant durant les èpoques hivernals i períodes migratoris, amb presència d'espècies com el bitó (Botaurus stellaris), el martinet ros (Ardeola ralloides), el capó reial (Plegadis falcinellus), limícoles en general i altres ocells aquàtics.
L'espai és gestionat des del Parc Natural dels Aiguamolls de l'Empordà i es troba equipat amb un itinerari que permet la visita de l'espai així com diversos rètols i aguaits. Cal destacar de l'espai les interessants perspectives de cara a la seva gestió gràcies a la possibilitat d'ampliar el control dels nivells d'inundació i la pressió de pastura dels cavalls de la Camarga. S'inclouen també, dins dels límits de la zona humida dels Estanys del Matar, diverses closes força naturalitzades situades al sud i sud-oest de l'estany Sirvent.
L'espai presenta diverses figures de protecció. Forma part del Parc Natural dels Aiguamolls de l'Empordà i s'inclou també dins l'espai del PEIN i la Xarxa Natura 2000 ES0000019 Aiguamolls de l'Empordà. A més, pertany a la Reserva natural integral II, de "Les Llaunes".

## Referències

* 1 2 3 4 5 6 «Estanys del Matà». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 14 juliol 2014].
# Aleksàndrovka (Jírnovsk)

* Per a altres significats, vegeu «Aleksàndrovka».
Aleksàndrovka (en rus: Александровка) és un poble de l'óblast de Volgograd, a Rússia, segons el cens del 2010 tenia 1.030 habitants. Pertany al districte de Jírnovsk.

## Referències

* ↑ Почвенная карта России
* ↑ «Минх, Александр Николаевич. Историко-географический словарь Саратовской губернии / Сост. А. Н. Минх. — Саратов, 1898—1902. — 5 т. — Прил. к Трудам Саратовской ученой архивной комиссии. Т. 1 : Южные уезды: Камышинский и Царицынский. Вып. 3 : Лит. Л — Ф / сост. А. Н. Минх; печ. под наблюд. С. А. Щеглова. — 1901. — С 557—1094 с., 17 л. к. C. 935—937». Arxivat de l'original el 2016-11-08. [Consulta: 28 setembre 2016].
# Comitè central

El comitè central és la denominació comuna d'un cos administratiu permanent d'organitzacions i partits comunistes escollit a cada congrés o assemblea general. Anàleg a la figura de la junta directiva, la seva implantació es remunta a inicis segle xx, independentment de si tenen condició de força de govern o no. En aquestes organitzacions i partits, el comitè central fa les funcions típicament atribuïdes als delegats elegits pel congrés de partit. En aquells Estats on el partit comunista gestiona la dictadura del proletariat, el comitè central pren les decisions pel partit entre congressos, i normalment es fa càrrec de l'elecció del Politburó. En aquells Estats on el partit comunista no governa, el comitè central s'entén a ulls de la militància com l'autoritat decisòria entre congressos, des del moment en què el centralisme democràtic s'assumeix com una posició de partit.
Algunes entitats no comunistes també utilitzen aquesta denominació, com ara el partit de dretes israelià Likud, l'Església Mennonita, o Alcohòlics Anònims, així com el Comitè Central d'Objectors de Consciència (a la guerra).

## Selecció de comitès centrals

* Comitè Central del Partit Comunista de la Unió Soviètica
* Comitè Central del Partit Comunista Xinès
* Comitè Central de Milícies Antifeixistes de Catalunya

## Referències

* ↑ «Comitè central». Gran Enciclopèdia Catalana. Barcelona: Grup Enciclopèdia Catalana.
* ↑ «Menonite Central Committee» (en anglès). MCC.org. [Consulta: 26 agost 2019].
# Buinévitx

Buinévitx (en rus: Буйневич) és un poble del krai de Primórie, a l'Extrem Orient de Rússia, que en el cens del 2010 tenia 6 habitants. Fins al 1972 la vila es deia Khunkhuz.

## Referències

* ↑ Законодательное собрание Приморского края. Сборник «Муниципальные образования Приморского края» Arxivat 2014-10-09 a Wayback Machine.
# A Vida como Ela é...

A Vida Como Ela É... va ser una sèrie de televisió transmesa al Brasil, basada en els contes de Nelson Rodrigues, amb adaptació d'Euclydes Marinho i direcció de Daniel Filho, premiat com a millor director per l'Associação Paulista de Críticos de Arte. El nom de la sèrie és una referència directa a la columna de Nelson al diari Última Hora, on l'autor va escriure gran part de les seves històries.

## Exhibició

Fou emesa originalment al programa Fantástico, de Rede Globo, el 1996, i reemesa el gener de 1997 i el juliol de 2001 durant la matinada després del Programa do Jô. Fou novament reemesaa, aquest cop a Fantástico, a partir del 26 d'agost de 2012. El 2002 fou editat el DVD de la sèrie per Globo Vídeo.
La sèrie fou emesa novament al Canal Viva el 25 d'agost de 2017. Va tornar a se exhibida el 15 de desembre de 2017- fins al 14 de setembre de 2018

## Narració

* Narradors
* José Wilker
* Hugo Carvana

## Repartiment complet

* Nelson Xavier
* José Mayer
* Maitê Proença
* Clarice Niskier
* Tony Ramos
* Giulia Gam
* Antonio Calloni
* Isabela Garcia
* Cássio Gabus Mendes
* Malu Mader
* Cláudia Abreu
* Marcos Palmeira
* Débora Bloch
* Guilherme Fontes
* Gabriela Duarte
* Leon Góes
* Caio Junqueira
* Nívea Maria
* Tonico Pereira
* Fábio Sabag
* Hilda Rebello
* Tarcísio Meira
* Yoná Magalhães
* Mauro Mendonça
* Rosamaria Murtinho
* Laura Cardoso
* Cláudio Corrêa e Castro
* Eloísa Mafalda
* Jece Valadão
* Carlos Kroeber
* Maria Mariana
* Georgiana Góes
* Eduardo Galvão
* Mônica Torres
* Fernando Almeida
* Nizo Neto
* Eduardo Moscovis
* Carol Machado
* Ana Rosa
* Ivan Cândido
* Maria Helena Dias
* Cleyde Blota
* Lafayette Galvão
* Maria Gladys
* Cláudio Savietto
* Cristina Prochaska
* Anselmo Vasconcelos
* Mônica Carvalho
* Maria Ribeiro
* Bruno Padilha
* Cibele Larrama
* Manitou Felipe

## Referències

* ↑ «TELE-dramaturgia». A Vida como Ela É.... Arxivat de l'original el 2011-10-12. [Consulta: 13 desembre 2019].
* ↑ globo.com (Memória Globo). «perfil Daniel Filho». Arxivat de l'original el 2009-02-08. [Consulta: 13 desembre 2019].
* ↑ Arnaldo Nogueira Jr. «Nelson Rodrigues». Projeto Releituras. Arxivat de l'original el 2006-04-15. [Consulta: 13 desembre 2019].
* 1 2 3 «TELE-dramaturgia». A Vida como Ela É... (seção bastidores).
* ↑ «Fantástico vai reprisar episódios de "A vida como ela é" a partir do próximo domingo», 19-08-2012. Arxivat de l'original el 2014-11-11. [Consulta: 13 desembre 2019].
* ↑ Elisângela Roxo. «DVDs e Blu-rays», 19-08-2012.
* ↑ Lígia Mesquita. «Canal Viva reexibirá série ‘A Vida Como Ela É’». uol.com, 12-07-2017.

## Enllaços externs

* A Vida Como Ela É... em Memória Globo Arxivat 2019-11-11 a Wayback Machine.
# Campionat d'Europa d'escacs individual de 2016

El Campionat d'Europa d'escacs individual de 2016 fou un torneig d'escacs disputat pel sistema suís a 11 rondes, entre els dies 11 i el 24 de maig de 2016 a Đakovica (Kosovo). El torneig fou organitzat pel municipi de Đakovica i la Federació d'Escacs de Kosovo sota els auspicis de la European Chess Union.
El campionat era obert a tots els jugadors que representessin a una federació europea. Era vàlid per a l'obtenció de norma de Gran Mestre i Mestre Internacional. El 23 jugadors millors es classificaren per la propera Copa del Món d'escacs de 2017. Es repartiren una bossa de premis de 120.000 euros.
Hi varen prendre part 231 jugadors. El Gran Mestre rus Ernesto Inàrkiev guanyà la medalla d'or en solitari amb 9 punts d'11 partides.

## Classificació

| # | Jugador | Elo | Punts | Des1 | Des2 | TPR |
| 1 | GM Ernesto Inàrkiev | 2686 | 9,0 | 72,5 | 77,5 | 2882 |
| 2 | GM Ígor Kovalenko | 2644 | 8,5 | 67,0 | 71,5 | 2787 |
| 3 | GM Baadur Jobava | 2661 | 8,0 | 73,5 | 78,0 | 2791 |
| 4 | GM David Navara | 2735 | 8,0 | 72,5 | 78,5 | 2796 |
| 5 | GM Francisco Vallejo Pons | 2700 | 8,0 | 71,0 | 77,0 | 2777 |
| 6 | GM Radosław Wojtaszek | 2722 | 7,5 | 76,0 | 82,0 | 2763 |
| 7 | GM Kacper Piorun | 2681 | 7,5 | 69,0 | 74,5 | 2708 |
| 8 | GM Laurent Fressinet | 2692 | 7,5 | 68,5 | 73,5 | 2734 |
| 9 | GM Aleksei Goganov | 2600 | 7,5 | 68,5 | 71,0 | 2734 |
| 10 | GM Daniïl Dúbov | 2644 | 7,5 | 68,0 | 73,0 | 2728 |
| 11 | GM Nikita Vitiúgov | 2721 | 7,5 | 67,0 | 72,5 | 2732 |
| 12 | GM Ivan Txeparínov | 2685 | 7,5 | 67,0 | 72,0 | 2691 |
| 13 | GM Ievgueni Naier | 2681 | 7,5 | 67,0 | 72,0 | 2693 |
| 14 | GM Robert Hovhannisian | 2632 | 7,5 | 66,5 | 70,5 | 2682 |
| 15 | GM Siarhei Jihalka | 2647 | 7,5 | 66,0 | 71,0 | 2691 |
| 16 | GM Mladen Palac | 2577 | 7,5 | 66,0 | 71,0 | 2671 |
| 17 | GM Iván Salgado López | 2618 | 7,5 | 66,0 | 69,5 | 2686 |
| 18 | GM Aleksei Dréiev | 2662 | 7,5 | 65,5 | 70,5 | 2663 |
| 19 | GM David Antón Guijarro | 2616 | 7,5 | 65,5 | 69,5 | 2671 |
| 20 | GM Kirill Stupak | 2535 | 7,5 | 65,5 | 68,5 | 2672 |
| 21 | GM Liviu-Dieter Nisipeanu | 2669 | 7,5 | 65,0 | 70,5 | 2688 |
| 22 | GM Aryan Tari | 2558 | 7,5 | 64,5 | 69,5 | 2670 |
| 23 | GM Anton Demchenko | 2589 | 7,5 | 64,5 | 68,0 | 2725 |
| 24 | GM Samvel Ter-Sahakyan | 2601 | 7,5 | 64,0 | 67,5 | 2688 |
| 25 | GM Constantin Lupulescu | 2620 | 7,5 | 63,0 | 67,0 | 2662 |
| 26 | GM Olexandr Bortnyk | 2565 | 7,5 | 62,0 | 67,0 | 2649 |
Fins a 245 classificats.

## Referències

* ↑ «European Individual Chess Championship 2016». europechess.org. [Consulta: 12 maig 2016].
* ↑ «Ernesto Inarkiev convincing winner of 2016 European Chess Championship». chessdom.com. [Consulta: 24 maig 2016].
* ↑ «17th European Individual Chess Championship». chess-results.com. [Consulta: 23 maig 2016].

## Enllaços externs

* Campionat d'Europa d'escacs individual de 2016 - Lloc web oficial
# Beauraing

Beauraing (en való: Biarin) és un municipi de Bèlgica, situat a la província de Namur. Va néixer el 1977 de la fusió de Beauraing, Baronville (Bèlgica), Dion (Bèlgica), Felenne, Feschaux, Focant, Froidfontaine, Honnay, Javingue, Martouzin, Pondrôme, Vonêche, Wancennes, Wiesme i Winenne.
La població total en data de 10 de juliol de 2004 té 8.278 habitants, 3.969 homes i 4.309 dones. De 174,55 km² de superfície amb densitat de 47,42 habitants per km².
Camins:
* De gran comunicació: 57.174 km
* Ordinaris: 141.881 km
* Diversos: de pedres i agrícoles: +/- 330 km

## Enllaços externs

* Pàgina web oficial del municipi (francès).
* Els santuaris de Beauraing Arxivat 2021-06-17 a Wayback Machine..
# Estanys dels Torlits

Els estanys dels Tòrlits són un conjunt d'estanys temporals mediterranis i herbassars humits situats al peu del vessant sud del massís de l'Albera.
Es tracta de 6 estanys de característiques força diferenciades, coneguts com a: Estany Gran, Estany Petit, Bassa de Llevant, Bassa de Ponent, Prat del serrat de les Garrigues i Bassa del serrat de les Garrigues. Mentre que l'Estany Gran i l'Estany Petit tenen un règim d'inundació gairebé permanent, la resta s'inunden només temporalment, sobretot la Bassa del serrat de les Garrigues, que per les dimensions més reduïdes de la seva conca, s'inunda només 0casionalment.
Aquests estanys, juntament amb els de la Jonquera, conserven un conjunt de biòtops molt rics i interessants de notable singularitat en aquesta zona, així com sistemes limnològics de destacable interès. Destaquen, pel que fa a la vegetació, les gespes d'isoets i els creixenars, així com les jonqueres, bogars, canyissars, etc. Entre altres espècies notables, s'hi fan la rara carofícia Nitella translucens, els pteridòfits Isoetes durieui i Isoetes setacea, la ranunculàcia Ranunculus aquatilis, la poligonàcia Polygonium amphibium, les cal·litricàcies Callitriche brutia i Callitriche stagnalis i la singular lentibuluràcia insectívora Utricularia australis. Pel que fa als helòfits, destaquen, entre d'altres, la portulacàcia Montia fontana, les alismatàcies Alisma plantago aquatica i Baldellia ranunculoides, la ciperàcia Eleocharis palustris, o la gramínia Glyceria fluitans.
Pel que fa als hàbitats d'interès comunitari, hi apareixen els hàbitats:
* 3120 "Aigües estagnants oligotròfiques molt poc mineralitzades, amb Isoetes spp., en terrenys generalment arenosos de la Mediterrània occidental"
* 3130 "Aigües estagnants, poc o molt mesotròfiques, amb vegetació de les classes Littorelletea uniflorae i/o Isoeto-Nanojuncetea"
* 3140 "Aigües estagnants oligomesotròfiques, dures,amb vegetació bentònica de carofícies"
* 3150 "Estanys naturals eutròfics amb vegetació natant (Hydrocharition) o poblaments submersos d'espigues d'aigua(Potamion)"
* 3170 "Basses i tolls temporers mediterranis" -hàbitat prioritari-
* 6420 "Jonqueres i herbassars graminoides humits, mediterranis, del Molinio-Holoschoenion"
Pel que fa a la fauna vertebrada, els estanys destaquen per ser un punt de cria d'algunes espècies rares a Catalunya, com la polla blava (Porphyrio porphyrio) o la trenca (Lanius minor) -no hi cria, però, des del 2002-.
Aquests estanys es localitzen en l'interior del recinte militar de Sant Climent Sescebes i en el seu entorn hi ha nombroses pistes i zones remogudes per la realització de diversos exercicis militars (trinxeres, circulació de vehicles, etc.). Hi ha dues edificacions mig enrunades vora els estanys. A l'entorn hi ha monuments megalítics d'interès (dolmen).
Els estanys dels Tòrlits estan situats dins l'espai de la Xarxa Natura 2000 ES5120009 "Basses de l'Albera".

## Referències

* 1 2 3 4 5 6 7 «Estanys dels Torlits». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 4 maig 2014].
# Aleksàndrovka (Penza)

* Per a altres significats, vegeu «Aleksàndrovka».
Aleksàndrovka - Александровка (rus) és un poble de l'óblast de Penza. Rússia. El 2011 tenia 120 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Builder

El patró de Builder (Constructor) és un patró de disseny. La intenció és fer una abstracció de la construcció d'objectes que tenen diferents implementacions d'aquests. Permetent construir diferents representacions dels objectes centralitzant aquest procés en un punt.
Sovint, el Builder construeix el Composite, un patró d'estructura.

## Diagrama de classes
### Builder

Interfície abstracta per crear objectes (productes).

### Concrete Builder

Implementació del Builder Construeix i reuneix les parts necessàries per construir els productes.

### Director

La classe Director és la responsable de gestionar la seqüència correcta de la creació d'objectes. Es rep un Builder concret com un paràmetre i executa les operacions necessàries en ella.

### Producte

És l'objecte final que crearà el Director usant el Builder

## Enllaços externs

* Article de JavaWorld Construir interfícies sense getters i setters Arxivat 2009-04-29 a Wayback Machine. (Allen Holub) demostracions el codi font de Java complet per a un Builder.(anglès)